Ritstjórar , höfundar formála og kynningartexta falla ekki undir úthlutunarreglur . Aðrir erfingjar en eftirlifandi makar eða börn undir 18 ára aldri eiga ekki rétt til úthlutunar úr sjóðnum . Þarf að sækja um fyrir hverja nýja bók ? Þegar upplýsingar um útlán bókasafna hafa borist ár hvert er reiknaður út fjöldi útlána á skráð verk . Miðað er við útlánatölur frá Landskerfi bókasafna . Fjölda útlána er deilt í þá fjárhæð sem til ráðstöfunar er og fæst þá ákveðin krónutala á hvert útlán . Árið 2019 voru greiddar 60 kr. á hvert útlán ársins 2018 . Úthlutunarnefnd greiðslna fyrir afnot bóka á bókasöfnum skipuð af menntamálaráðherra til þriggja ára ( 2017 – 2020 ) : Bjarni Hauksson formaður ( skipaður án tilnefningar ) Bryndís Loftsdóttir varaformaður ( skipuð án tilnefningar ) Árelía Eydís Guðmundsdóttir ( tilnefnd af Rithöfundasambandi Íslands ) , Ragnar Th. Sigurðsson ( tilnefndur af Myndstefi – Myndhöfundasjóði Íslands ) , Sverrir Jakobsson ( tilnefndur af Hagþenki – félagi höfunda fræðirita og kennslugagna ) .